|  |  |
| --- | --- |
|  | Udbetalingsenheden J.nr. 2025-38863 Ref. HEDAL Dato: 17-06-2025 |

# Notat om høring om udkast til bekendtgørelse om støtte til gebyr for kontrol og udstedelse af dyresundhedscertifikat ved flytning af landdyr mellem Bornholm og det øvrige Danmark via Sverige

Udkast til bekendtgørelse om støtte til gebyr for kontrol og udstedelse af dyresundhedscertifikat ved flytning af landdyr mellem Bornholm og det øvrige Danmark via Sverige har været i høring i perioden d. 3. – 13. juni 2025.

Der er modtaget høringssvar fra SEGES, Landsudvalget for heste.

*SEGES, Landsudvalget for heste* anfører, at i forbindelse med den praktiske håndtering, skal der opfordres til, at opkrævninger ikke endeligt afregnes, før evt. tildeling af relateret støttebeløb er afgjort. Dette, idet det må forventes, at der vil blive søgt støtte i relation til en overvejende hovedpart af opkrævningerne.

*Opfordringen fra SEGES, Landsudvalget for heste svarer til den planlagte sagsgang, hvorfor det indkomne høringssvar ikke giver anledning til ændringer i bekendtgørelsen.*